ร้านนี้อาจจะไม่ใช่ร้านแรกๆ ที่อยู่ในช่วงเวลาหิวๆ แต่เชื่อเถอะค่ะ ถ้ามาแล้วรับรองไม่ผิดหวังจริงๆ

ด้วยความที่ร้านเก่าแก่เปิดมานานตั้งแต่รุ่นคุณตาคุณยาย ทำให้รุ่นเด็กอย่างเราๆ อาจจะไม่รู้จักกันมากนัก แต่มาทานที่ร้านนี้ทีไร นึกถึงคุณตาคุณยายทุกทีสิน่า
รสชาดอาหารเดิมๆ บรรยากาศเดิมๆ โซฟาที่นั่งแบบโบราณสีน้ำตาล หรือแม้กระทั่งคนเสิร์ฟที่เก่าแก่อยู่กันมานมนาน เหมือนมันมีความทรงจำอยู่ในร้านนี้เยอะแยะไปหมดเลยค่ะ ^^'

และแน่นอนรสชาดอาหารที่ไม่เคยทำให้ผิดหวัง มีแต่เลือกไม่ถูกเลยว่าจะทานอะไรดี ทุกอย่างในเมนูน่าทานไปซะหมด ส่วนใหญ่แล้วเราจะสั่ง...

- สลัดเนื้อสัน : ถึงผักจะดูธรรมดาพื้นบ้าน แต่เนื้อสันที่ทอดมากรอบนอกนุ่มใน ราดน้ำสลัดใส ที่เปรี้ยวๆ หอมๆ มันเข้ากันอย่าบอกใคร

- ซุปหางวัว : แซ่บ เปรี้ยว ถึงใจมาก หางวัวก็ตุ๋นมากำลังดี แถมยังใส่มักกะโรนีมาอีกด้วย 

- สตูลิ้นวัว : ลิ้นวัวนุ่มๆ ในซอสมะเขือเทศ ยิ่งถ้าสั่งขนมปังมาจิ๋มด้วย แปปเดียวหมดจานค่ะ

- เส้นใหญ่ราดหน้าเนื้อ : เส้นหอมๆ เนื้อนุ่มๆ กับคะน้าอ่อนๆ ไม่ต้องปรุงอะไรเพิ่มอีกเลยหล่ะค่ะ

- กระเพราะปลาผัดแห้ง : ผัดมาหอมๆ เหยาะจิ๊กโฉ่วนิดหนึ่ง ก็อร่อยแล้วค่ะ ถึงแม้จะไม่ค่อยเห็นปูก็ตามที

สรุปว่าอาหารจีนร้านนี้ ไม่ผิดหวังแน่ๆ ค่ะ